b'\n_START_ARTICLE_\nGinni Rometty\n_START_PARAGRAPH_\nVirginia "Ginni" Rometty (s. 1957 Chicago) on yhdysvaltalainen yritysjohtaja. H\xc3\xa4n on johtanut IBM:\xc3\xa4\xc3\xa4 sen muuttuessa teknologiayhti\xc3\xb6st\xc3\xa4 datayhti\xc3\xb6ksi. H\xc3\xa4n valitsi teko\xc3\xa4lysovellukset yrityksens\xc3\xa4 strategian keski\xc3\xb6\xc3\xb6n, ja investoi rohkeasti lohkoketjujen ja kvanttilaskennan kehitt\xc3\xa4miseen. Forbes luokitteli vuonna 2018 Romettyn maailman vaikutusvaltaisimpien naisten joukossa sijalle 10. Rometty on ollut IBM:n toimitusjohtaja vuodesta 2011 ja hallituksen puheenjohtaja vuodesta 2012.'